Държавен вестник, бр. 28, 2026 г., стр. 3

БРОЙ  28	
Д Ъ Р Ж А В Е Н  В Е С Т Н И К 	
СТР.  3  
РЕШЕНИЕ
за задължаване на Министерския съвет 
да внесе в Народното събрание Проект на 
закон за ратифициране на присъединява­
нето на Република България като държава 
основателка към Устава на Съвета за мира, 
създаден по инициатива на САЩ
Народното  събрание на основание чл. 86 
от Конституцията на Република България и 
чл. 84, ал. 1 от Правилника за организацията 
и дейността на Народното събрание
Р Е Ш И :
1. Задължава Министерския съвет да внесе 
Проект на закон за ратифициране на при­
съединяването на Република България като 
държава основателка към Устава на Съвета 
за мира, създаден по инициатива на САЩ.
2. Проектът на закон по т. 1 да бъде вне­
сен в Народното събрание за ратификация.
3. Министърът на външните работи да 
обнародва в „Държавен вестник“ закона по 
т. 1 в 15-дневен срок от датата на влизането 
му в сила.
Решението е прието от 51-вото Народно 
събрание на 13 март 2026 г. и е подпечатано 
с официалния печат на Народното събрание.
За председател на Народното събрание: 
Костадин Ангелов
1422
РЕШЕНИЕ
за даване мандат на Министерския съвет 
да заяви позиция на Република България в 
рамките на заседанието на Европейския съвет 
на 19 – 20 март 2026 г. за необходимостта от 
временно преустановяване на прилагането 
на Системата за търговия с емисии на Евро­
пейския съюз (EU ETS) до приключване на 
текущия є преглед на ниво Европейски съюз 
и разработване на механизъм за дерогация
Народното събрание на основание чл. 86, 
ал. 1 от Конституцията на Република България 
и като взе предвид, че: декарбонизацията на 
индустрията и енергийния сектор не може 
и не трябва да бъде постигната чрез деин­
дустриализация, закриване на производства 
и загуба на работни места в Европа, като 
европейските политики следва да гарантират 
реални условия за конкурентоспособност на 
европейските предприятия спрямо глобалните 
пазари; нестабилността на пазара на въгле­
родни емисии, произтичащи от нарастващата 
регулаторна тежест, водят до загуба на конку­
рентоспособността на въглищната енергетика; 
условията на засилена глобална конкуренция 
и ускорена индустриална трансформация 
налагат нуждата европейската индустрия да 
бъде подкрепена с политики, които създават 
предвидима регулаторна среда, насърчават 
инвестициите и защитават производствените 
вериги и работните места в Европейския съюз; 
продължаващите военни действия и ескалация 
на напрежението в Близкия изток, водят до 
негативен ефект върху цените на енергийните 
носители и несигурност на доставките им
Р Е Ш И :
1. Дава мандат на Министерския съвет:
а) да заяви позицията на Република Бълга­
рия в рамките на заседанието на Европейския 
съвет на 19 – 20 март 2026 г. за необходи­
мостта от:
– временно преустановяване на прила­
гането на Системата за търговия с емисии
(EU ETS) до приключване на текущия є преглед 
на ниво Европейски съюз и разработване на 
механизъм за дерогация, включително чрез 
освобождаване на Резерва за стабилност на 
пазара;
– предприемане на спешни мерки за огра­
ничаване на ценовата волатилност на въг­
леродните квоти и въздействието им върху 
цените на електрическата енергия;
б) да настоява на европейско ниво за при­
емането на координирани мерки, насочени 
към намаляване на натиска върху въглищната 
енергетика, бизнеса и индустрията, включи­
телно чрез:
– оперативна самостоятелност на страни­
те членки към прилагането на Системата за 
търговия с емисии на Европейския съюз при 
извънредни ситуации, застрашаващи енергий­
ната сигурност на страните членки;
– въвеждане на механизми за ограничаване 
на екстремни ценови нива на въглеродните 
квоти, включително чрез освобождаване на 
Резерва за стабилност на пазара, ценови ко­
ридор или стабилизиращи инструменти;
– ограничаване на прякото пренасяне на 
цената на въглеродните емисии върху цената 
на електроенергията, с цел защита на индуст­
рията и крайните потребители;
– гъвкав подход към прилагането на Систе­
мата за търговия с емисии на Европейския съюз 
в условия на криза, включително възможности 
за временно адаптиране на задълженията за 
закупуване на квоти за определени сектори.
2. Възлага на Министерския съвет да пред­
стави в Народното събрание в 7-дневен срок 
от приключване на заседанието на Европей­
ския съвет доклад за предприетите действия, 
включително постигнатите договорености на 
европейско ниво и последващите мерки за 
защита на българската икономика, индустрия 
и въглищна енергетика.
3. Възлага на Министерския съвет да ин­
формира своевременно Народното събрание 
за формираните позиции преди заседанията 
на Европейския съвет във връзка с прилага­
нето на Системата за търговия с емисии на 
Европейския съюз.
Решението е прието от 51-вото Народно 
събрание на 18 март 2026 г. и е подпечатано 
с официалния печат на Народното събрание.
Председател на Народното събрание: 
Рая Назарян
1509